Veera Neverdinova

Veera Neverdinova (1950. aastani Veera Zvereva; 30. september 1924 Leningrad – 24. jaanuar 2008) oli vene päritolu Eesti kirjandusteadlane.Eesti teaduse biograafiline leksikon, 3. köidehttps://www.kalmistud.ee/haudi?action=hauaplats&filter_hauaplats_hauaplats=92909

Elulugu
Veera Neverdinova on kooliõpetaja tütar.

1945. aastal lõpetas Neverdinova Tallinna 6. Keskkooli ja 1950 Leningradi Ülikooli filoloogiateaduskonna. 1974. aastal kaitses ta TÜ-s filoloogiakandidaadi kraadi väitekirjaga "A. Tšehhovi ühevaatuselised komöödiad".

Neverdinova oli 1950–52 Tallinna Õpetajate Instituudi vanemõpetaja, aastast 1952 Tallinna Pedagoogilise Instituudi vanemõpetaja, aastast 1976 dotsent, 1981–90 vene kirjanduse kateedri juhataja, aastast 1991 TPÜ vene kirjanduse õppetooli dotsent, hiljem tunnitasuline õppejõud.

Teadustöö
Veera Neverdinova on uurinud vene kirjanduse ajalugu 19. sajandil ja Anton Tšehhovi elu ja loomingut. Ta on kirjutanud uurimusi ka rahvuskoolis vene kirjanduse õpetamise metoodika kohta ning koostanud õpikuid jm õppevahendeid. Neverdinova oli TÜ-s avaldatava "Bloki kogumiku" toimetuskolleegiumi, Tšehhovi-nimelise Teadusliku Ühingu ning Eesti haridusministeeriumi juures oleva vene kirjanduse metoodika ainekomisjoni liige. Ta on avaldanud üle 40 teaduspublikatsiooni.

Teoseid

 Поэтика водевиля А. П. Чехова. // Проблемы идейно-эстетического анализа хуожественной литературы в вузовских курсах. М., 1972

 Литература: учебник для 7-го класса. I–II. Тлн, 2003–2004

Viited

Kirjandus
 Eesti teaduse biograafiline leksikon, 3. köide
 Virkus, R. Tallinna Pedagoogikaülikool läbi aegade. Tallinn, 1998, 78, 109

Kategooria:Eesti kirjandusteadlased
Kategooria:Tallinna Ülikooli õppejõud
Kategooria:Peterburi ülikooli vilistlased
Kategooria:Eesti venelased
Kategooria:Metsakalmistule maetud
Kategooria:Sündinud 1924
Kategooria:Surnud 2008